**Pakuotės lapelis: informacija vartotojui**

**Engystol tabletės**

Homeopatinis vaistinis preparatas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 5 dienas Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Engystol ir kam jis vartojamas

2. Kas žinotina prieš vartojant Engystol

3. Kaip vartoti Engystol

4. Galimas šalutinis poveikis

5. Kaip laikyti Engystol

6. Pakuotės turinys ir kita informacija

## 1. Kas yra Engystol ir kam jis vartojamas

Engystol yra homeopatinis vaistas, vartojamas peršalimui, ypač susijusiam su virusine infekcija, gydyti.

Indikacijos pagrįstos tik homeopatijos principais.

Jeigu per 5 dienas Jūsų savijauta nepagerėjo arba net pablogėjo, kreipkitės į gydytoją.

**2. Kas žinotina prieš vartojant Engystol**

**Engystol vartoti negalima**

Jeigu yra alergija veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

#### **Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti Engystol.

### Kiti vaistai ir Engystol

Sąveika su kitais vaistais nežinoma.

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

### Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

### Vairavimas ir mechanizmų valdymas

Engystol gebėjimo vairuoti ir valdyti mechanizmus neveikia arba veikia nereikšmingai.

### Engystol sudėtyje yra laktozės

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

## 3. Kaip vartoti Engystol

## 

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė

Suaugusiems žmonėms ir vaikams nuo 12 metų: paprastai reikia vartoti po 1 tabletę 3 kartus per dieną (laikyti burnoje, kol ištirps), ūminiais atvejais – po 1 tabletę kas 0,5–1 val. (iki 12 kartų per dieną).

6–11 metų vaikams: paprastai reikia vartoti po 1 tabletę 2 kartus per dieną, ūminiais atvejais – po

1 tabletę kas 0,5–1 val. (iki 8 kartų per dieną).

1–5 metų vaikams: pasitarus su gydytoju, vartoti po 0,5 tabletės 3 kartus per dieną, ūminiais atvejais – po 0,5 tabletės kas 0,5–1 val. (iki 12 kartų per dieną).

Tabletę lėtai ištirpinti burnoje. Ją reikia vartoti ne valgio metu. Vaikams tabletę galima susmulkinti ir ištirpinti nedideliame kiekyje vandens.

### Ką daryti pavartojus per didelę Engystol dozę?

Pranešimų apie perdozavimą negauta.

### Pamiršus pavartoti Engystol

Negalima vartoti dvigubos dozės norint kompensuoti praleistą dozę.

**Nustojus vartoti Engystol**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

## 4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

*Dažnis nežinomas (negali būti apskaičiuotas pagal turimus duomenis).*

Buvo pranešta apie laikinas odos reakcijas (išbėrimą, niežėjimą ar raudonę) bei laikinus virškinimo trakto sutrikimus (pilvo skausmą ar diskomfortą).

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba

vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A,

LT-09120 Vilnius), nemokamu fakso numeriu 8 800 20 131, el. paštu [NepageidaujamaR@vvkt.lt](mailto:NepageidaujamaR@vvkt.lt), taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

## 5. Kaip laikyti Engystol

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia.

Ant dėžutės ir talpyklės etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

## 6. Pakuotės turinys ir kita informacija

**Engystol** **sudėtis**

- 1 tabletėje yra veikliųjų medžiagų: Vincetoxicum hirundinaria D6 75 mg, Vincetoxicum

hirundinaria D10 75 mg, Vincetoxicum hirundinaria D30 75 mg, Sulfur D4 37,5 mg,

Sulfur D10 37,5 mg.

- Pagalbinės medžiagos: laktozė monohidratas, magnio stearatas.

**Engystol išvaizda ir kiekis pakuotėje**

Engystol tabletės yra nuo baltos iki gelsvai baltos spalvos, apvalios, plokščios, su nusklembtomis briaunomis.

Pakuotėje yra 50 tablečių.

**Registruotojas ir gamintojas**

Biologische Heilmittel Heel GmbH

Dr.-Reckeweg-Straße 2-4

76532 Baden-Baden

Vokietija

Tel. + 49 7221 501 00

Faksas + 49 7221 501 485

El. paštas [info@heel.de](mailto:info@heel.de)

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Farmahelis”

Partizanų g. 198-5

LT-50324 Kaunas

Tel., faksas + 370 37 452 559

El. paštas info@heel.lt

Šis pakuotės lapelis paskutinį kartą peržiūrėtas 2017-05-09.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).